《送范希文》
宋代·宋祁

日夕朋簪远，空成咄咄嗟。
危言犹在口，飞语已磨牙。
室救鸱鴞犹，庭喧獬豸邪。
青蒲空顿首，白简遂为瑕，
身历千金险，头经一夕华。
便应过楚泽，河异向长沙。
篑土障河拙，园葵望日赊。
尽焚温室草，尚得使君车。
胜壤堪怀古，扁舟复载家。
此时能痛饮，努力咏馀霞。

作者简介：宋祁（998～1061）北宋文学家。字子京，安州安陆（今湖北安陆）人，后徙居开封雍丘（今河南杞县）。天圣二年进士，官翰林学士、史馆修撰。与欧阳修等合修《新唐书》，书成，进工部尚书，拜翰林学士承旨。卒谥景文，与兄宋庠并有文名，时称“二宋”。诗词语言工丽，因《玉楼春》词中有“红杏枝头春意闹”句，世称“红杏尚书”。